
Laste arvu suurendamine
Narva Lasteaia Potsataja lasteaiarühmades
1. Asjaolud ja menetluse käik
Narva Lasteaed Potsataja on 10-rühmaline lasteasutus, milles 2016/2017. õppeaastal on 3 sõimerühma ja 7 lasteaiarühma. Narva Lasteaia Potsataja rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Potsataja hoolekogu on teinud ettepaneku suurendada laste arvu lasteaiarühmades Lepatriinud ja Delfiinid kuni 21 last (05.09.2016. a hoolekogu koosoleku otsus nr 4). Narva Lasteaia Potsataja direktor esitas 05.09.2016. a Narva Linnavalitsuse Kultuuriosakonnale vastavasisulise taotluse nr 4-3/39.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Potsataja järgmiselt:
3.1 lasteaiarühmas Lepatriinud kuni 21 last;

3.2 lasteaiarühmas Delfiinid kuni 21 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

